Nordneset og Akkarvika naturreservat

Nordneset og Akkarvika naturreservat er et naturreservat i Senja kommune. Det består av et område syd for Finnsnes på Senja. Området ble vernet 20. desember 2023. Reservatet inngår i verneplan for skogvern. Sykling, ridning og bruk av hest er forbudt. Verneforskriften sier at formålet med vernet er «å bevare et område som representerer en bestemt type natur i form av rik boreal løvskog, i hovedsak bjørkeskog, med velutviklede sopp- og lavsamfunn knyttet til gamle trær og død ved, og med innslag av større ospeholt og gråor-heggeskog. Området har særlig betydning for biologisk mangfold på grunn av forekomster av høgstaudevegetasjon med varmekjære arter og fordi det også er hekkeområde for rovfugl. Det er en målsetting å beholde verneverdiene i mest mulig urørt tilstand, og eventuelt videreutvikle dem. Formålet omfatter også bevaring av det samiske naturgrunnlaget.» Referanser